**הסכם**

לעניין תעסוקת חיילים בוגרי עתודה טכנולוגית ומקצועות הנהיגה המשלבים עבודה במהלך שירותם

שנערך ונחתם ב יום , לחודש , שנת \_\_\_\_\_\_.

בין

ממשלת ישראל/ משרד הביטחון בשם מדינת ישראל, באמצעות ה"ה המנהל הכללי של משרד הביטחון, ביחד עם סמנכ"ל ור' מנה"ר, וביחד עם ראש אגף הכספים וחשב משרד הביטחון, המורשים להתחייב ולחתום בשם המדינה בהתאם להרשאה, שפורסמה בילקוט פרסומים מספר 6992, מיום 19.2.15.

(להלן: "**המשרד**")

מצד אחד

לבין

החברה , באמצעות ה"ה .

, המוסמכים לחתום ולהתחייב בשמה.

(להלן: "**החברה**")

מצד שני

**הואיל**

וצה"ל באמצעות אגף הטכנולוגיה והלוגיסטיקה בצה"ל (להלן: **"אט"ל"**) מעוניין לפתח מקצועית חיילים בשירות חובה, אשר מיועדים לשרת במקצועות הנהיגה, בוגרי העתודה הטכנולוגית ואוכלוסיות נוספות הנמנות על משרתי אט"ל (להלן: **"החיילים"**). כל זאת, במטרה לשלבם בעתיד בצורה מיטבית במקצועם במשק האזרחי;

**והואיל**

והחברה עוסקת בתחומים מקצועיים, שהתנסות בהם תתרום למיומנותם המקצועית של החיילים;

**והואיל**

והמשרד מעוניין לשלב לצורכי התנסות והיכרות ולפרקי זמן קצובים חיילים כעובדים במפעלים או בסניפים המופעלים על ידי החברה בכפוף לתנאים המפורטים בהסכם זה (להלן: **"המסלול"**);

**והואיל**

והצדדים מעוניינים לעגן בהסכם מחייב את התחייבויותיהם ההדדיות, כאמור וכמפורט לעיל להלן.

**לפיכך הוסכם, הוצהר והותנה בין הצדדים כדלקמן:**

1. **כללי**
2. המבוא להסכם זה מהווה חלק בלתי נפרד הימנו.
3. בהסכם זה, בכל מקום שצוין **"המשרד"**, הכוונה היא לרבות צה"ל - אגף הטכנולוגיה והלוגיסטיקה באמצעות חיל הטכנולוגיה והאחזקה הטכנולוגיה והאחזקה בצה"ל.
4. הכותרות בהסכם זה הן למען הנוחות בלבד ולא ישמשו לפרשנות ההסכם.
5. **קהל היעד**
6. חיילים, אשר למדו לתעודת טכנאי/ הנדסאי (במקצועות תעשייה וניהול, מכונות, מכונאות רכב, חשמל, אלקטרוניקה, אדריכלות ובניין).
7. חיילים במקצועות הנהיגה בעלי רישיון 12 טון ומעלה.
8. **מנגנון הקליטה ותכנית התעסוקה**
9. המשרד יפעל לאפשר לכל חייל הנכלל במסלול לצאת לתעסוקה של עד 30 ימים בכל שנה בחברה.
10. על אף האמור בסעיף 3(א) לעיל, לאוכלוסיית הנהגים יתאפשר לצאת לתעסוקה של עד 60 ימים בכל שנה בחברה.
11. זהות המשתתפים במסלול תיקבע ע"פ שיקול דעתו הבלעדי של חיל הטכנולוגיה והאחזקה.
12. צה"ל יקיים ראיונות לחיילים טרם השיבוץ לחברות וזאת בכדי להתאים את העדפת החייל לתחום העיסוק ולשיבוצו לתעסוקה בקרבת מקום מגוריו ובמועד הרצוי.
13. תנאי הקבלה למסלול מפורטים בנספח א' להסכם זה.
14. המשרד יעביר לחברה את שמות החיילים המועמדים לשיבוץ בהתאם לעמידתם בתנאים הנ"ל, והחברה תהא רשאית לקיים ראיונות התאמה לחיילים בטרם תחילת העסקתם.
15. החברה מתחייבת כי תעביר לאישור המשרד את רשימת החיילים שהתקבלו להעסקה בפרויקט ואת התפקידים אליהם שובצו במסלול לא יאוחר ממעשרה (10) ימים ממועד העברת השמות ע"י המשרד לחברה.
16. החברה מתחייבת להעסיק את החיילים בתחום ההתמקצעות אליו הוא שובץ.
17. החברה תעביר לנציג המשרד, תוך 14 יום מתום תקופת ההעסקה, משוב על כל אחד מהחיילים, בהתאם לחברה לפורמט המצורף כ**נספח ב'**.למען הסר ספק, משוב כאמור יועבר בתום כל אחת מתקופות התעסוקה של החייל.
18. **התחייבויות הצדדים**
19. **התחייבויות החברה**

החברה מצהירה ומתחייבת בזאת כי:

1. ברשותה כלל האמצעים הפיזיים, הידע, הניסיון, הכלים וכוח האדם, לצורך קיום וקידום מקצועי של החיילים, הדרושים להעסקתם של החיילים כאמור בהסכם זה.
2. החברה מתחייבת להעסיק במסגרת ההסכם את החיילים במקצועות ובהיקפים הבאים:

|  |  |  |
| --- | --- | --- |
| מקצוע | מספר החיילים | \*חודש נדרש |
| תעשייה וניהול |  |  |
| מכונות |  |  |
| מכונאות רכב |  |  |
| חשמל |  |  |
| אלקטרוניקה |  |  |
| מקצועות נהיגה |  |  |
| אדריכלות ובניין |  |  |

\* באחריות החברה לפרט את חודשי השנה הרלוונטיים מטעמה

1. החברה בעלת היתרי עבודה כדין מטעם משרד הכלכלה/ משרד התחבורה, אישורי בטיחות וכל הרישיונות, ההיתרים והאישורים האחרים הנדרשים לפעילותה כדין.
2. החברה מצהירה כי הינה בעלת ותק של 5 שנות פעילות לכל הפחות בתחומי עיסוקה.
3. תקופת ההעסקה של החייל על ידי החברה תהיה זמנית, לפרק זמן של עד 60 ימים לכל חייל בשנה, בהתאם לסוג האוכלוסייה המועסקת בחברה.
4. החברה מתחייבת כי במשך כל תקופת ההעסקה של החייל, החייל יעסוק אך ורק בתחום ההתמקצעות אליו הוא שובץ.
5. החברה תעסיק את החייל בהתאם לכל דיני העבודה, ובכלל זה, חוק שעות עבודה ומנוחה חל על עבודתו של החייל בחברה.
6. החברה תשלם ישירות לחייל בהתאם לחוק שכר מינימום, וכן החברה מחויבת ליתן לחייל את יתר הזכויות הסוציאליות, לרבות הוצאות נסיעה, בהתאם לכל דין, הסכם קיבוצי וצו הרחבה.
7. למען הסר כל ספק, החברה מחויבת לספק לחייל תשלום עבור ארוחת צהרים, ככל שהדבר ניתן לעובדי החברה המועסקים בתפקיד דומה.
8. החברה תגדיר בעל תפקיד מטעמה, אשר יפקח, יחנוך ויהווה כתובת לחייל בתקופת העסקתו (להלן: "**איש הקשר מטעם החברה**"). כמו כן, בעל תפקיד זה אחראי להיות בקשר שוטף עם נציג צה"ל בנוגע למימוש התכנית.
9. יובהר, כי לחברה לא תהיינה טענות כלפי המשרד ו/או החיילים בכל הנוגע לעבודת החיילים המועסקים על ידה לרבות אך מבלי לגרוע לטיב, אופן, איכות ו/או הרמה של תוצרי העבודה ו/או השירות ו/או הפעילות של החיילים המועסקים בחברה כאמור.
10. החברה מתחייבת לשתף פעולה עם המשרד במקרים בהם חיילים שהועסקו אצלה במסגרת הסכם זה הגישו תביעה להכרה לפי חוק הנכים (תגמולים ושיקום), תשי"ט -1959 או חוק משפחות חיילים שנספו במערכה (תגמולים ושיקום), תש"י-1950 (להלן- חוקי השיקום) בגין חבלה או מחלה שאירעו להם תוך כדי ובקשר עם עבודתם בחברה. בכלל זה מתחייבת החברה להעביר למשרד את המסמכים הרלוונטיים ואת שמות העדים הדרושים לבירור התביעה.
11. החברה מצהירה כי אין בהתקשרותה עם המשרד לצורך פרויקט ההעסקה בכדי להוות ניגוד עניינים כלשהוא, ומתחייבת להתריע בפני המשרד ללא דיחוי, במקרה בו בא לידיעתה כי נוצר ניגוד עניינים כאמור.
12. **התחייבויות המשרד**
13. המשרד יעמיד נציג מטעמו אשר יהיה איש קשר לטיפול ומתן מענה בכל עניין.
14. צה"ל יבצע בקרה רציפה אל מול איש הקשר מטעם החברה, בה יועסק החייל בדבר התנהלותו ואופן התקדמותו בעבודה.
15. המשרד מתחייב לתת מענה לבעיות התנהגות ומשמעת של חיילים בכפוף לדיווח מיידי של החברה לאיש הקשר מטעם המשרד.
16. המשרד מתחייב כי כל זכויות תנאי השירות שזכאים החיילים המשתתפים, ישמרו ויינתנו לחיילים במהלך תקופת העסקתם בחברה.
17. המשרד יפעל לבצע מיון והתאמה קפדניים של שיבוץ החיילים בהתאם לקריטריונים הקבועים בנספח ובהתאם למקום מגוריהם והעדפתם המקצועית של החיילים וזאת לשם הצלחת הפרויקט.
18. **התחייבויות הדדיות**

הצדדים ישתפו פעולה לטובת מימוש תכנית העסקה למקצועות הנקובים בהסכם זה, לרבות בעניינים חברתיים ומשמעתיים, עניינים מנהליים וכל עניין אחר הדרוש באופן סביר לקיום וקידום התכנית כאמור.

1. **מספר חיילים אשר ישולבו להעסקה**

על אף האמור בס' 4 לעיל, יובהר, כי המשרד אינו מתחייב להפנות מספר כלשהו של חיילים ולחברה לא תהיה כנגד המשרד כל תביעה ו/או טענה ו/או דרישה בגין כך.

1. **מעמד החייל**

החיילים המועסקים בחברה יהיו במעמד של חיילים על פי פקודות הצבא במעמד שירות ללא תשלום לפי פקודות הצבא הרלבנטיות (היות והמשכורת בתקופת העבודה תשולם לו על ידי החברה כאמור בהסכם), ובהתאם במקרה של פגיעה תוך כדי ועקב מילוי תפקידם בחברה יחולו עליהם חוקי השיקום.

1. **הפסקת העסקה**
2. הפסקת ההעסקה על פי דרישת החברה תבוצע בכפוף לאישור ועדה, בה ישתתף נציג החברה בה מועסק החייל. על אף האמור, ככל שנסיבות הפסקת העבודה נובעות מבעיות משמעת של החייל, המשרד מתחייב לכנס ועדה תוך 48 שעות מרגע פניה של החברה. כמו כן, ככל שלא תטופל עבירת משמעת על ידי המשרד בתוך 48 שעות מרגע הפניה, החברה תהא ראשית להשעות את החייל מעבודתו לאלתר, עד לכינוס הוועדה.
3. צה"ל שומר לעצמו את הזכות, בהתאם לשיקול דעתו הבלעדי, להפסיק את התקשרותו עם הספק וזאת, בהתראה מראש ובכתב של 48 שעות.
4. במידה שתופסק עבודתו של חייל בטרם הזמן שהוגדר בהסכם, החברה תשלם עבור ימי העבודה שבוצעו עד להפסקת העבודה של החייל בפועל.
5. **תקופת ההסכם**
6. הסכם זה תקף לפרק זמן של 3 שנים מרגע חתימתו ויחודש מאליו בכל שנה אלא אם התקיים האמור בס"ק (ב) להלן.
7. כל צד להסכם רשאי בהודעה בכתב של 30 יום מראש להביא להפסקת ההתקשרות על פי הסכם זה.
8. **אחריות בנזיקין וביטוח**
9. החברה פוטרת את המשרד ו/או את החיילים מאחריות לכל נזק ו/או אובדן מכל סוג ומין שהוא אשר ייגרם לחברה ו/או לכל צד שלישי שהוא תוך כדי ועקב או כתוצאה מעבודת החיילים המועסקים על ידה. על אף האמור לעיל, הפטור מאחריות לא יחול כלפי מי שגרם נזק ו/או אובדן כאמור בזדון.
10. החברה תשפה את המשרד ו/או את החיילים בגין כל תשלום ו/או הוצאה בהם יישאו עקב תביעה ו/או דרישה אשר תוגש נגדם בגין נזק ו/או אובדן אשר החברה פטרה את המשרד ו/או את החיילים מאחריות בגינם כאמור בסעיף א' לעיל וזאת על פי פסק דין או בהסכמת החברה ובלבד שהמשרד ו/או החיילים אפשרו לחברה להתגונן מפני תביעה ו/או דרישה כאמור.
11. החברה תישא באחריות על פי דין לכל נזק גוף אשר ייגרם לחיילים המועסקים על ידה במהלך ועקב ביצוע עבודתם בחברה.
12. במקרה בו ייגרם למי מהחיילים המועסקים על ידי החברה נזק גוף לרבות מוות אשר החברה אחראית להם על פי דין ואשר בגינם יוכרו החיילים או משפחותיהם כזכאים על פי חוקי השיקום, תשפה החברה את המשרד בגין תשלומים והוצאות בהם יישא המשרד מכוח חוקי השיקום, אולם מוסכם כי חבות החברה כאמור בסעיף זה תוגבל עד לסכום בו הינה אחראית על פי דין. למניעת ספק מובהר בזאת כי חבות החברה לשיפוי המשרד הינה על פי דין ולא על פי חוקי השיקום.
13. מבלי לגרוע מאחריות החברה על פי הסכם זה ו/או על פי כל דין מתחייבת החברה לערוך ולקיים על חשבונה ביטוחים לכיסוי אחריותה כמפורט לעיל כאשר בביטוחי החבויות יתווסף המשרד כמבוטח נוסף עם סעיף אחריות צולבת בין המבוטחים ובביטוחי הרכוש ייכלל סעיף ויתור על זכות שבוב כלפי המשרד והחיילים אולם הוויתור כאמור לא יחול כלפי מי שגרם לנזק בזדון.
14. החברה מתחייבת לבטח את החיילים המועסקים על ידה בכל ביטוח החל על עובדיה ולוודא כי ביטוחי החובה והמקיף במקצועות הנהיגה ו/או בכל רכב בו ינהגו החיילים במהלך העסקתם על ידי החברה, יכסו את נהיגת החיילים לרבות כיסוי לנהג צעיר/נהג חדש במידת הצורך.
15. החברה מתחייבת להמציא לבקשת המשרד אישורי ביטוח ולשתף עמו פעולה לשם מימוש הפוליסות בעת הצורך.
16. **שונות**
17. החברה לא תעביר לכל אדם חיוביה על פי הסכם זה ולא תמחה זכויותיה על פי הסכם זה, אלא אם קיבלה מראש ובכתב את הסכמת המשרד לכך.
18. החברה מתחייבת לשמור בסוד כל ידיעה, שתגיע אליה עקב ביצוע הסכם זה, להביא חובה זו לידיעת עובדיה שיפעלו על פי ההסכם ולגרום לכל שכל ידיעה שתגיע כאמור לידיעתה או לידיעת מי מעובדיה אכן תשמר בסוד.
19. **סמכות שיפוט**

מוסכם בזאת בין הצדדים, כי סמכות השיפוט לפי הסכם זה בכל תובענה או סכסוך תהיה לבית המשפט המוסמך בתל אביב בלבד.

1. **פרשנות**

הצדדים לא יראו בסעיף מבין סעיפי הסכם זה משום חוזה לטובת צד שלישי ובמיוחד לא לטובת החיילים.

1. **הודעות ושינויים**
2. הסכם זה ניתן לשינוי רק בהסכמתם המפורשת בכתב של הצדדים, ולא יהיה בו כל שינוי על דרך הסכמה בעל פה או בכל דרך אחרת.
3. הודעות על פי הסכם זה ימסרו בכל מקרה בכתב בלבד, אלא אם נאמר במפורש אחרת, ואין תוקף להודעה שלא נמסרה בכתב.
4. כל הודעה על פי הסכם זה שנשלחה ע"י אחד הצדדים למשנהו בדואר רשום או נמסרה ביד או בכל דרך אחרת כתובה הניתנת להוכחה, לכתובתו של נמען על פי הסכם זה, רואים אותה כאילו הגיעה לידה תוך ארבעים ושמונה (48) שעות ממועד מסירתה למשלוח ואם נמסרה ביד, כאמור לעיל ממועד המסירה.

**לראיה באו הצדים על החתום:**

**משרד הביטחון החברה**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

**מנכ"ל משהב"ט**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

**סמנכ"ל ור' מנה"ר**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ראש אגף הכספים וחשב המשרד**